मार्तडी
मार्तडी बाजुरा जिल्लाको केन्द्रभाग (समुद्री सतहबाट उचाइ १५५३ मिटर)मा रहेको एक अर्धसहरी बस्ती एवं सदरमुकाम हो । साविकमा यो एउटा गाउँ विकास समिति को नाम थियो । हाल बडिमालिका नगरपालिका अन्तर्गत पर्दछ । यो स्थान बाजुराको मुख्य प्रशासनिक तथा आर्थिक केन्द्र पनि हो । बाउलीगाड नामको एक सानो नदीको छेउमा अवस्थित मार्तडी उपत्यका शैलीको भौगोलिक अवस्थितिमा छ । बडिमालिका मन्दिर, रतुडा कैलाश र मष्टामाडुहरु यहाँका प्रमुख धार्मिक तथा सांस्कृतिक स्थल हुन् । भुवाचाली, अनन्ते, माडुहरुका पैठ आदि प्रमुख सांस्कृतिक उत्सवका रूपमा मनाइन्छ । यस्ता उत्सवहरूमा डेउडा र मागलहरु गाउने चलन छ । छैटी, पैठ र विवाहमा दमाहा, सहनाइ, नरसिंहा, कर्नाल, झ्याली आदि बाजा बजाएर नाचगान समेत गर्ने चलन छ ।

जनसङ्ख्या
यहाँको जनसङ्ख्या ८,८०७ रहेकोे छ त्योमध्य ४,१०१ महिला र ४,७०६ पुरुष छन् । यहाँ १,२९० वटा घरहरु रहेका छन् ।

सन्दर्भ सामग्रीहरू

बाजुरा जिल्लाका ठाउँहरू